24. 5. 88 Επίσημη Εφημερίδα των Ευρωπαϊκών Κοινοτήτων Αριθ. C 134/29 
Γνωμοδότηση για την πρόταση οδηγίας του Συμβουλίου για την τροποποίηση της οδηγίας 77/452/ΕΟΚ 
περί αμοιβαίας αναγνώρισης των διπλωμάτων, πιστοποιητικών και άλλων τίτλων νοσοκόμου υπεύθυνου 
για γενική περίθαλψη και περί των μέτρων προς διευκόλυνση της πραγματικής άσκησης του δικαιώματος 
εγκατάστασης και του δικαιώματος της ελεύθερης παροχής υπηρεσιών καθώς και της οδηγίας 77/453/ 
ΕΟΚ περί του συντονισμού των νομοθετικών, κανονιστικών και διοικητικών διατάξεων των σχετικών 
με τη δραστηριότητα νοσοκόμου υπεύθυνου για γενική περίθαλψη 
(88/C 134/11) 
Στις 21 Ιανουαρίου 1988, το Συμβούλιο αποφάσισε, σύμφωνα με το άρθρο 49 της Συνθήκης για την 
ίδρυση της Ευρωπαϊκής Οικονομικής Κοινότητας, να ζητήσει τη γνωμοδότηση της Οικονομικής και 
Κοινωνικής Επιτροπής, για την παραπάνω πρόταση οδηγίας. 
Το τμήμα κοινωνικών, οικογενειακών, εκπαιδευτικών και πολιτιστικών υποθέσεων στο οποίο ανατέθηκε 
η προετοιμασία των σχετικών εργασιών, υιοθέτησε τη γνωμοδότηση του στις 10 Μαρτίου 1988 με 
βάση την εισηγητική έκθεση του κ. Storie-Pugh. 
Κατά τη 254η σύνοδο ολομέλειας της (συνεδρίαση της 24ης Μαρτίου 1988) η Οικονομική και Κοινω­
νική Επιτροπή υιοθέτησε ομόφωνα την ακόλουθη γνωμοδότηση. 
Η ΟΚΕ εγκρίνει την πρόταση να τροποποιηθούν οι οδηγίες 
77/452/ΕΟΚ και 77/453/ΕΟΚ. 
1. Η ΟΚΕ διατυπώνει τις παρακάτω γενικές παρατηρήσεις: 
1.1. Η παρούσα οδηγία προβλέπει τροποποιήσεις της 
οδηγίας 77/452/ΕΟΚ για να συμπεριληφθούν ορισμένες δια­
τάξεις κοινές στις άλλες επαγγελματικές τομεακές οδηγίες 
για την υγεία οι οποίες δεν περιλαμβάνονται στην οδηγία 
των νοσοκόμων. 
1.2. Ο ουσιαστικός όμως στόχος της παρούσας πρότασης 
είναι να τροποποιήσει την οδηγία 77/453/ΕΟΚ ώστε να καθο­
ρισθεί μια ελάχιστη θεωρητική και κλινική διδασκαλία σύμ­
φωνα με τις απαιτήσεις του άρθρου 1 παράγραφος 4 της 
παραπάνω οδηγίας. 
1.3. Η συμβουλευτική επιτροπή για την εκπαίδευση των 
νοσοκόμων υιοθέτησε έκθεση για την κατάρτιση των νοσοκό­
μων στη γενική νοσοκομειακή περίθαλψη και ειδικότερα 
όσον αφορά την ισορροπία μεταξύ κλινικής και θεωρητικής 
διδασκαλίας γι'αυτήν την κατηγορία νοσοκόμου. 
1.4. Η συμβουλευτική επιτροπή διατύπωσε δύο κύριες 
συστάσεις. Η πρώτη αφορούσε την κατάρτιση και ανέφερε ότι 
η κατάρτιση θα πρέπει να εξετάζεται κάτω από δύο τίτλους: 
θεωρητική και κλινική και ότι θα πρέπει να μην γίνεται 
χρήση του όρου «τεχνική» στο κείμενο της οδηγίας. Συνι­
στούσε ο αριθμός των ωρών θεωρητικής διδασκαλίας να μην 
είναι μικρότερος από το ένα τρίτο, και της κλινικής όχι 
λιγότερο από το ήμισυ του συνόλου των ωρών διδασκαλίας 
σ'ένα πλήρες εκπαιδευτικό πρόγραμμα, ενώ η υπόλοιπη περί­
οδος να κατανέμεται σύμφωνα με τις ανάγκες των προγραμμά­
των που έχουν εγκριθεί από τις αρμόδιες αρχές στα κράτη μέλη. Η συμβουλευτική επιτροπή διατύπωσε επίσης σαφείς 
ορισμούς της θεωρητικής και κλινικής διδασκαλίας. Όλα 
αυτά έχουν συμπεριληφθεί στην προτεινόμενη οδηγία. 
1.5. Η δεύτερη κύρια σύσταση της συμβουλευτικής επιτρο­
πής αναφέρονταν στην ανάγκη να αποτελεί το πρόγραμμα 
διδασκαλίας αρμοδιότητα των νοσοκόμων, και να τελεί υπό 
τη διεύθυνση των νοσοκόμων στη σχολή νοσοκόμων ή στο 
εγκεκριμένο από τις αρμόδιες αρχές εκπαιδευτικό ίδρυμα στα 
πλαίσια της κείμενης νομοθεσίας. Η πρόταση της Επιτροπής 
για την τροποποίηση του άρθρου 1 της οδηγίας 77/453/ΕΟΚ 
παράγραφος 3, δεν ανταποκρίνεται πλήρως στη σύσταση της 
συμβουλευτικής επιτροπής για την εκπαίδευση των νοσοκό­
μων. Καμία άλλη οδηγία δεν αναφέρεται στη διοίκηση των 
εκπαιδευτικών ιδρυμάτων, και η συμπερίληψη του θέματος 
αυτού στην οδηγία των νοσοκόμων θα δημιουργούσε προη­
γούμενο. Εντούτοις, η πρόταση της Επιτροπής καθιστά σαφές 
ότι η διδασκαλία θα πρέπει να γίνεται υπό την ευθύνη δασκά­
λων που είναι νοσοκόμοι και με τη συνεργασία και βοήθεια 
άλλων ειδικευμένων νοσοκόμων. Προβλέπεται, επίσης, να 
συμμετέχει στην εκπαιδευτική διαδικασία προσωπικό που 
διαθέτει την κατάλληλη κλινική ειδίκευση. 
1.6. Η ΟΚΕ έλαβε υπόψη της το γεγονός ότι σε ορισμένα 
κράτη μέλη τα θέματα που αφορούν την διεύθυνση των ιδρυ­
μάτων κατάρτισης των νοσοκόμων ρυθμίζονται από την 
εθνική νομοθεσία και, κατά συνέπεια, η Επιτροπή βρισκόταν 
σε αδυναμία να προωθήσει αυτή τη σύσταση. 
1.7. Η οδηγία αυτή θα πρέπει να εφαρμοσθεί το ταχύτερο 
δυνατό. 
2. Προβλήματα γλωσσικής απόδοσης 
2.1. Η ΟΚΕ σημειώνει ότι στις διάφορες γλωσσικές αποδό­
σεις υπάρχουν διαφορές ανάμεσα σε εκείνες που αναφέρονταν 
Αριθ. CI 34/30 Επίσημη Εφημερίδα των Ευρωπαϊκών Κοινοτήτων 24. 5. 88 
μόνο σε άνδρες ή μονό σε γυναίκες νοσοκόμους και σε άλλες 
που αναφέρονταν σε άνδρες και γυναίκες νοσοκόμους. 
2.2. Η ΟΚΕ συνιστά να επιλυθεί αυτό το πρόβλημα διάκρι­
σης των φύλων με την παρεμβολή ενός πρόσθετου άρθρου 
στην αρχή της οδηγίας ως εξής: 
«Οι διατάξεις αυτής της οδηγίας και των οδηγιών 77/452/ 
ΕΟΚ και 77/453/ΕΟΚ εφαρμόζονται εξίσου σ'όλους τους 
νοσοκόμους ανεξάρτητα του φύλου.» 3. Άλλες τομεακές οδηγίες 
Η ΟΚΕ εφιστά την προσοχή της Επιτροπής στο ότι οι συλλο­
γισμοί που αναφέρονται στο σημείο 2.1 αφορούν εξίσου και 
τα άλλα επαγγέλματα που αποτελούν αντικείμενο οδηγιών. 
Προτείνει να εξετάσει η Επιτροπή το ενδεχόμενο να συμπερι­
λάβει την παραπάνω τροπολογία 2.2, δεόντως τροποποιημένη 
σ'όλες τις άλλες οδηγίες. 
Βρυξέλλες, 24 Μαρτίου 1988. 
Ο Πρόεδρος της 
Οικονομικής και Κοινωνικής Επιτροπής 
Alfons MARGOT